section_heading: Radnja
paragraph_text: Tony kasnije na benzinskoj postaji opazi poznato lice iz prošlosti — Fabiana Petrulia, bivšeg člana obitelji DiMeo koji je postao FBI-ev doušnik i ušao u program zaštite svjedoka. Unatoč Meadowinoj očitoj uznemirenosti i sumnji izazvanoj njegovom burnom reakcijom (jureći za autom kroz gusti promet u suprotnom smjeru), Tony uspijeva pronaći čovjeka. Tony ostavlja kćer u baru koledža dok on pokušava ući u trag Petruliu. Potvrđuje njegov identitet nakon što ugleda bistu Ronalda Reagana u Petruliovom uredu, sličnu onima koje je Petrulio izrađivao u zatvoru. Tony ne shvaća kako njegovo njuškanje nije prošlo nezapaženo; s pištoljem u ruci, Petrulio pronalazi Tonyja i Meadow u motelu u kojem su odsjeli. Međutim, dvoje starijih prolaznika sprječavaju ga u namjeri da likvidira Tonyja.